কৃত্রিম বুদ্ধিমত্তা বা আর্টিফিশিয়াল ইন্টালিজেন্স (এআই) উইকিপিডিয়া এবং উইকিমিডিয়ার বিভিন্ন প্রকল্পে ব্যবহৃত হয়। এটা হয়তো সরাসরি লেখা তৈরির কাজে যুক্ত থাকতে পারে, অথবা সহায়ক ভূমিকা পালন করতে পারে — যেমন: লেখার মান যাচাই, তথ্য যোগ করা অথবা চিত্র তৈরি করা। যেকোনো যন্ত্র-উৎপাদিত কনটেন্টের মতোই, কৃত্রিম বুদ্ধিমত্তা (এআই) ব্যাপকভাবে ব্যবহার করার সময় বা যেখানে সম্প্রদায়ের মতামত অনুযায়ী বেশি সতর্কতা প্রয়োগ দরকার —সেখানে এর ব্যবহারে সচেতনতা অবলম্বন করা জরুরি।  কৃত্রিম বুদ্ধিমত্তার প্রযুক্তি ও সিস্টেম নিয়ে কাজ করার সময়, সম্প্রদায়ের সাধারণ মত হলো—যতক্ষণ না এর প্রভাব পুরোপুরি বোঝা যাচ্ছে, ততক্ষণ মানুষ কর্তৃক নেওয়া সিদ্ধান্তকে যন্ত্র-উৎপাদিত ফলাফলের চেয়ে বেশি গুরুত্ব দেওয়া উচিত।   প্রয়োগ   উইকিপিডিয়ায় কৃত্রিম বুদ্ধিমত্তা (এআই)–সংক্রান্ত কার্যক্রমের মধ্যে নিম্নলিখিত বিষয়গুলো উল্লেখযোগ্য—   সংস্করণ স্কোরিং  উইকিমিডিয়া ফাউন্ডেশনের প্রকল্প হিসেবে ২০১৫ সালে ওরেস (ORES) চালু হয়। এটি মেশিন লার্নিং মডেলের উপর ভিত্তি করে একটি সংস্করণ স্কোর প্রদান করে, যা নিবন্ধের মান বা ধ্বংসপ্রবণতার উপস্থিতি নির্ধারণে ব্যবহৃত হয়। এই সেবা ক্লুবট এনজি–এর মতো টুলে ধ্বংসপ্রবণতা দ্রুত বাতিলের কাজে ব্যবহার হয়, অথবা প্রোগ্রাম ও ইভেন্ট ড্যাশবোর্ড–এর মতো মূল্যায়ন টুলে শিক্ষাকর্ম, সম্পাদনা–ম্যারাথন বা সংগঠিত সম্পাদনা প্রচারণার ফলাফল মাপতে সহায়তা করে।   পাঠ্য অনুবাদ  অনুবাদ নির্দেশিকাতে এ–সংক্রান্ত দিকনির্দেশনা দেওয়া আছে। উইকিমিডিয়ার বিভিন্ন প্রকল্পে কনটেন্ট ট্রান্সলেশন টুল ব্যবহৃত হয়, যা গুগল অনুবাদ–এর মতো সেবার মাধ্যমে একটি উইকিপিডিয়া নিবন্ধকে এক ভাষা থেকে অন্য ভাষায় যান্ত্রিকভাবে অনুবাদ করতে পারে। তবে ইংরেজি উইকিপিডিয়ায় বর্তমানে উল্লেখ আছে যে, "সমস্ত ব্যবহারকারীর জন্য যান্ত্রিক অনুবাদ বন্ধ রয়েছে এবং এই টুলটি কেবল বর্ধিত নিশ্চিত সম্পাদকদের জন্য সীমাবদ্ধ।" ফলে এখানে কেবল ম্যানুয়াল অনুবাদই এই টুলের মাধ্যমে সম্ভব, যদিও কিছু ব্যবহারকারী সরল ইংরেজি উইকিপিডিয়ায় অনুবাদকে বিকল্প উপায় হিসেবে ব্যবহার করেছেন। সম্পর্কিতভাবে, অনুবাদ নির্দেশিকায় সাধারণ পরামর্শ দেওয়া আছে: "যান্ত্রিক অনুবাদ এড়িয়ে চলুন।" যদিও এই নির্দেশনা সর্বশেষ ২০১৬ সালে সম্পাদিত হয়েছে এবং ততদিনে যান্ত্রিক অনুবাদের প্রযুক্তি অনেক উন্নত হয়েছে, যা পুনর্বিবেচনার প্রয়োজন হতে পারে।   নিবন্ধের পাঠ্য রচনা   ২০২২ সালে চ্যাটজিপিটি নিয়ে আগ্রহের বিস্ফোরণ উইকিপিডিয়া নিবন্ধ রচনায় জেনারেটিভ এআই ব্যবহারের কৌতূহল বাড়িয়ে দেয়। চ্যাটজিপিটি–এর মতো টুল থেকে তৈরি লেখা সাধারণভাবে জনসাধারণের জন্য উন্মুক্ত ডোমেইনে (পাবলিক ডোমেইন) ধরা হয়, তাই আইনগতভাবে এর ব্যবহারে কপিরাইট কোনো বাধা নয়। তবে এ–সংক্রান্ত নীতি :en:Help:Adding open license text to Wikipedia#Converting and adding open license text to Wikipedia–এ উল্লেখিত, যেখানে পরামর্শ দেওয়া হয়েছে—শৈলী অনুযায়ী পাঠ্য সংশোধন এবং নির্ভরযোগ্য উৎস ব্যবহার নিশ্চিত করতে হবে। ভিলেজ পাম্প–এর আলোচনায় এবং কিছু পরীক্ষামূলক নিবন্ধে (যেমন আর্টওয়ার্ক টাইটেল) দেখা গেছে—যান্ত্রিকভাবে তৈরি লেখায় কিছু ইতিবাচক দিক থাকলেও বিষয়বস্তু যাচাই না করে সরাসরি ব্যবহার না করার বিষয়ে কঠোর সতর্কবার্তা দেওয়া হয়েছে।  এ–সংক্রান্ত একটি ভাল সামগ্রিক পাতা: উইকিপিডিয়া:বৃহৎ ভাষার মডেল।  ২০২২ সালে ভিলেজ পাম্পে (নীতিগত) একটি বড় আলোচনা হয়েছিল: যা এখানে- ভিলেজ পাম্পে (নীতি)   ছবি ও কমন্স  ছবির মেটাডেটা – গ্ল্যাম প্রতিষ্ঠানগুলো মেশিন লার্নিংয়ের মাধ্যমে ছবির কী–ওয়ার্ড তথ্য সমৃদ্ধ করার উদ্যোগ নিয়েছে। এর মধ্যে উল্লেখযোগ্য—  কম্পিউটার সহায়ক ট্যাগিং – ২০১৯ সালে শুরু হয়। "কম্পিউটার–সহায়ক ট্যাগিং টুল" কমন্স ফাইলের জন্য চিত্রে প্রদর্শিত বিষয় (depicts statements) চিহ্নিত ও লেবেল করতে সম্প্রদায়ের সদস্যদের সহায়তা করার জন্য তৈরি।  মেট্রোপলিটন মিউজিয়াম অফ আর্ট ট্যাগিং – এই প্রকল্পে মেট মিউজিয়ামের ট্যাগিং তথ্য ব্যবহার করে একটি মেশিন লার্নিং সিস্টেম প্রশিক্ষণ দেওয়া হয়, যা নতুন "depiction" প্রস্তাবনার পূর্বাভাস দেয়। এর ফলে একটি নতুন উইকিডাটা গেম তৈরি হয়, যা ৪,০০০–এর বেশি নতুন depiction (P180) বিবৃতি উইকিডাটায় যুক্ত করে। বিস্তারিত মেট মিউজিয়ামের ব্লগে অ্যান্ড্রু লি–এর লেখা: "Combining AI and Human Judgment to Build Knowledge about Art on a Global Scale," ৪ মার্চ ২০১৯,   ছবি তৈরি  উইকিমিডিয়া কমন্স ও এআই–তৈরি মাধ্যম  এআই ছবি ও জার্মান উইকিপিডিয়া – একটি সভার ফলাফল  A Battle for Reality – উইকিপিডিয়ায় এআই–তৈরি ছবির উপর একটি ভিডিও প্রবন্ধ  উইকিমিডিয়া কমন্স এআই – মানব–সৃষ্ট ও এআই–সৃষ্ট বিষয়বস্তুর মধ্যে পার্থক্য স্পষ্ট করার উদ্দেশ্যে প্রস্তাবিত কিন্তু প্রত্যাখ্যাত একটি নতুন উইকিমিডিয়া সহপ্রকল্প  চারটি শ্রেণী – উইকিমিডিয়া কমন্সে আপলোডকৃত সব ছবি চারটি শ্রেণীতে ভাগ করার একটি প্রস্তাবনা